རྣམ་པ་ཤྲ་དད་པ་ལ་གསང་བ་འདུས་པའི་ག་ནད་ཀྱི་དོན་གསལ་བ་ཞེས་བྱ་བ་ཆོས་ཀྱི་རྒྱས་ནི་པོ་ཙོང་།།བ་ལས་མརྡོན་པ་བཞུགས་སོ།།

རྣམ་གཞག་རིམ་པའི་རྣམ་པ་ཤ་འོདཔལ་སུཛ་ས་འདུས་པའི་གནད་ཀྱི་དོན་གས་ཝ་བ་ཞེས་བྱ་བ།རྗེ་བཙུན་དམ་པ་ཐུག་ས་རྗེ་ཅན་རྣམས
ཀྱི་ཞབས་ལ་གུས་པས་ལག་འཚལ་ལོ།།གང་གི་དྲིན་གྱིས་རྡོ་རྗེ་ཐེག་པའི་གནད།།ཇི་བཞིན་རྟོགས་པས་དྲངས་པའི་དགའ་བ་དེའི་རོས།།ཡིད་ཀྱི་སྐྱེས་བུ་ཀུན
ནས་ཚམ་མཛད་པ།།འདམ་དབྱངས་བླ་མའི་ཞབས་ལ་གུས་ཕྱག་འཚལ།།འོད་གས་ལ་ལྷ་ཡི་ལམ་ལས་འཁྲུངས།།ཟུང་འཇུག་དབང་པོའི་གཞུན་ལྟ་བུ།
དཔལ་ལྡན་དང་པོའི་མགོན་དེ་ཡི།།མཛད་པས་ཁྱེད་རྣམས་སློང་གྱུར་ཅིག།ག་མཁན་མཆོག་དེས་འགྲོ་བར་འབུལ་བའི་ཕྱིར།།སྣ་ཚོགས་རོལ་པའི་ཉམས་ཀྱིས་གར

མཛད་པས།།ཉིད་སྐུའི་ཆ་ཤས་གཉིས་ལྷག་སུམ་ཅུ་ཡི།།འཁོར་ལོ་མཆོག་ཏུ་སྤྲུལ་ལ་བདག་ཕྱག་འཚལ།།གང་ཞིག་རྟོགས་ན་སྐྱེ
ཤི་བར་དོ་གསུམ།།སྐུ་གསུམ་ཉིད་དུ་བསྒྱུར་བའི་ཐབས་མཁས་མཆོག།དཔལ་ལྡན་འདུས་པའི་རྒྱུད་དུ་རྒྱས་བརྟབ་པ།།རབ་གསལ་བཤད་པའི་རྒྱུད་ཀྱི་རྗེས་འབྲངས
ནས།།ཇི་བཞིན་བཀྲོལ་བས་སྩལ་བཟང་རྣམས་ལ་ནི།།དངོས་གྲུབ་མཆོག་གི་དགའ་སྟོན་སྩོམས་ཡི།ཎྱ་ཐུརྒྱཡ྄་འདུས་པའི་གནད་དོན་གས་ལ་མཛད་པ།།འཕགས
པ་ཡབ་སྲས་ཞབས་ལ་གུས་བཏུད་ནསྨྲ།།ཀླུ་སྒྲུབ་སྲས་མཆོག་ཀླུ་ཡི་བྱང་ཆུབ་ཀྱིས།།འཕགས་པའི་དགོངས་པ་གས་ལ་ཕྱིར་མཛད་པ་ཡི།།རྣམ་གཞག་རིམ་པའི་རྣམ

བཤད་སྔོན་མེད་པ།།འདུས་པའི་དོན་གསལ་བདག་གིས་བཤད་ཀྱིས་ཉོན།།འདིར་བདག་ཅག་གི་སྟོན་པ་འཇིག་རྟེན་ཐམས་ཅད་ཀྱི་མིག་གཅིག་པུར་གྱུར་པ་དཔེ་ཟླ་མེད་པའི་མཁྱེན་པ་དང་བརྩེ་བ་དང་དེ་དག་གི་མཐུ་ཕུལ་དུ་བྱུང་བ་མངའ་བ
དེས།འདོད་ཆགས་དང་བྲལ་བའི་སྐུར་སྤྲུལ་ནས་དམན་པ་ལ་མོས་པ་རྣམས་ལ་འདོད་ཆགས་དང་བྲལ་བའི་སྤྱོད་པ་དང་།རྒྱ་ཆེན་པོ་ལ་མོས་པ་རྣམས་ལ་ས་དང་ཕ་རོལ་ཏུ་ཕྱིན་པའི་སྤྱོད་པ་དང་།འཁོར་ལོས་བསྒྱུར་བའི་གཟུགས་སུ་སྤྲུལ་ནས
ཟབ་མོ་ལ་ལྷག་པར་མོས་པ་རྣམས་ལ་འདོ་ཆགས་ཀྱི་སྤྱོད་པ་སྟེ།སྤྱོད་པ་གསུམ་སྟོན་པའི་ཐེག་པ་དམན་པ་དང་།ཕ་རོལ་ཏུ་ཕྱིན་པའི་ཐེག་པ་ཆེན་པོ་དང་།རྡོ་རྗེ་ཐེག་པའི་གསུང་རབ་མཐའ་ཡས་པ་ཞིག་གསུངས་པ་རྣམས་ལས།གོང་ནས་གོང་དུ
ཇེ་མཐོ་ཇེ་མཐོང་སོང་བའི་མཐར་ཐུག་པའི་རྩེ་མོ་ནི་དཔལ་གསང་བ་འདུས་པ་ཡིན་པར་གསུངས་ཏེ།དགྲ་ནག་གི་རྒྱུད་ལས།རྒྱུད་ཀྱི་མཐར་ཐུག་འདུས་པ་སྟེ།མ་བྱུང་འབྱུང་བར་མི་འགྱུར་རོ།།ཞེས་དང་།འཇམ་དཔལ་གྱི་ཞལ་གྱི་ལུང
ལས་ཀྱང་།སངས་རྒྱས་ཀུན་གྱི་འདུས་པའི་རྒྱུད།།གསང་ཆེན་གསང་བ་ཆེས་གསང་བ།།གོང་ན་མེད་པའི་ལུང་ཆེན་པོ།།ཞེས་གསུངས་ཤིང་།སྒྲོན་གསལ་ལས་ཀྱང་།གསལ་བྱེད་ཀྱི་ཡི་གེའི་མཐའ་ཅན་གྱི་རྒྱུད་སྡེ་ཇི་སྙེད་གསུངས་པ
ཐམས་ཅད་ཀྱི་རྩ་བ་ཡང་ས་ས་ཛའི་ཡི་གེས་བསྟན་པའི་འདུས་པ་ཡིན་ལ་མདོ་སྡེ་ཐམས་ཅད་ཀྱིའང་སྣོད་དུ་གྱུར་པས་ན་གསུང་རབ་ཀུན་གྱི་རྩེ་མོར་གསུངས་ཏེ།ཇི་སྙེད་དུཥྚཇི་སྲིད་ཡ་རྃ་ལ་ཧའི་བ་ར།ྈྐ་ཀ་ཁ་གྷ་མཐའུ་ཎ་ཛཱའི་མཐའ།ད་དྷའི་མཐའ་དང་

མ་མཐར་བཅས།།དེ་དེའི་རྩ་བ་ཡི་གེ་གསུམ།།ཐུབ་པ་ཆེན་པོས་ཆོས་ཕུང་པོ།།བརྒྱད་ཁྲི་བཞི་སྟོང་གསུངས་པ་ཡི།།དཔལ་ལྡན་འདུས་འདི་སྣོད་ཡིན་ཏེ།།དེ་བས་དེ་ནི་རྒྱུད་ཀྱི་རྩེ།།ཞེས་སོ།།དེའི་ཕྱིར་ཚུལ་བཞིན་དུ
དཔྱོད་པའི་ཤེས་རབ་དང་།བཟློག་ཏུ་མེད་པའི་དད་པ་དང་།རྒྱུན་ཆད་པ་མེད་པའི་བརྩོན་འགྲུས་ལ་སོགས་པའི་འཕགས་པའི་ནོར་གྱི་འབྱོར་པ་དང་ལྡན་པའི་སྐལ་བ་དང་ལྡན་པ་དག་གིས་ནི།རྣལ་འབྱོར་གྱི་དབང་ཕྱུག་ཨིནྡྲ་བོ་དྷི་དང་མགོན་པོ་གྲུ་སྒྲུབ་ལ་སོགས་
པ་བཟང་ལས་འདས་པའི་དཔའ་བོ་དང་རྣལ་འབྱོར་མ་ཡོན་ཏན་གྱི་ཕུང་པོ་ཆེན་པོ་རྣམས་ཀྱིས་གཤེགས་ཤིང་སླར་ཡང་གཤེགས་པར་འགྱུར་བའི་བགྲོད་པ་གཅིག་པའི་ལམ་དཔལ་གསང་བ་འདུས་པ་ནས་གསུངས་པའི་རྡོ་རྗེ་འཆང་ཆེན་པོའི་ལམ་གྱི་རིམ་པ་ལ་འབད་པ
དྲག་པོས་འཇུག་པར་རིགས་ཤིང་།དེ་འདྲ་བའི་ཡོན་ཏན་མེད་པས་ཀྱང་ཐ་ན་སྨོན་ལམ་གྱི་ཡུལ་དུ་བྱས་ནས་ཀྱང་བསྒྲུབ་པར་བྱ་སྟེ།ཞལ་ལུང་ལས།དེ་བས་རབ་ཏུ་འབད་པ་ཡིས།།མཆོག་གི་དེ་ཉིད་རབ་གསང་ག་སང་།།སྨོན་ལམ་གྱིས་ཀྱང་ཐ་ན་བསྒྲུབ།།།
བསྒྲུབ་པ་ལ་ནི་ཤིན་ཏུ་འབད།།ཅེས་གསུངས་སོ།།དེ་ལ་འཇུག་པའི་རིམ་པ་ཡང་ཕྱིའི་རྐྱེན་པ་ཤེས་གཉེན་དམ་པ་ཆེས་རྙེད་དཀའ་བ་དང་།ནང་གི་རྐྱེན་དལ་འབྱོར་བཟང་མོ་རྙེད་དཀའ་ཞིང་རྙེད་པ་ཡང་རླུང་ནང་གི་མར་མེ་ལྟར་སྐད་ཅིག་ཀྱང་མི་སྡོད་པར་ཤིན་ཏུ
གཡོ་བའི་ཚུལ་རྣམས་ལེགས་པར་བསམའ་དང་།བྱམས་པ་དང་སྙིང་རྗེའི་རྩ་བ་ཅན་གྱི་བྱང་ཆུབ་ཀྱི་སེམས་བརྟན་པར་དབསྐྱེད་ཅིང་སྦྱིན་པ་ལ་སོགས་པའི་བྱང་སེམས་ཀྱི་སྤྱོད་པ་ལ་བསླབས་ཏེ་ཟབ་མོ་རྡོ་རྗེ་ཐེག་པ་ལ་མོས་པ་བརྟན་པ་ན།གསང་བ་འདུས་པ

ལ་སོགས་པའི་དཀྱིལ་འཁོར་དུ་དབང་བསྐུར་ནས་དམ་ཚིག་དང་སྡོམ་པ་ལེགས་པར་མནོས་པ་དེ་ཚུལ་བཞིན་དུ་བསྲུང་བ་ཞིག་གཞིར་བྱས་ནས་སྔགས་ཀྱི་ལམ་སྒོམ་པ་ནི།སྔགས་ལ་མཁས་པའི་ཤིང་རྟ་ཆེན་པོ་རྣམས་ཀྱི་ལུགས་ཡིན་ཏེ།སྒྲུབ་ཐབས་ཀུན
བཟང་ལས།དལ་འབྱོར་འདི་ནི་ཤིན་ཏུ་གཡོ་བ་དང་།།འཇིག་རྟེན་སྐྱེ་བོ་དམ་པ་ཕྲད་རྙེད་དཀའ།།དེ་བས་ཤེས་རབ་ཐབས་ལ་གཞོལ་བ་ཡི།།ཡིད་ལ་བྱེད་པའི་མཆོག་དེ་བསྒྲུབ་པར་བྱ།།དེ་ལ་སྔགས་པས་སྙིང་རྗེའི་སྟོབས་ཀྱིས་ནི།།བྱང
ཆུབ་མཆོག་ཏུ་སེམས་ནི་བསྐྱེད་པ་དང་།།གཏོང་བ་ལ་སོགས་ཡོན་ཏན་རྣམས་ཀྱིས་བརྒྱན།།ཟབ་མོའི་ཚུལ་དག་ལ་ནི་ལྷག་པར་མོས།།དཔལ་ལྡན་འདུས་པའི་དཀྱིལ་འཁོར་ཆོ་ག་ཡིས།།རང་གིས་དབང་བསྐུར་ཕུན་སུམ་ཚོགས་ལྡན་ཞིང་།།ཆོ
ག་བཞིན་དུ་རྗེས་གནང་ཐོབ་པ་ཡིས།།བློ་དང་ལྡན་པས་རང་སྔགས་མཉེས་པར་བྱ།།ཞེས་དང་།ཞལ་ལུང་ལས་ཀྱང་།དེ་བས་ཆུ་འཁོར་དྲག་པོའི་ཁར་ལྷུང་ལྟར།།ལུས་དང་ངག་དང་སེམས་ཀྱིས་བརྩོན་འགྲུས་བསྐྱེད།།རིམ་པར་སྔོན་བཞིན་
རབ་ཏུ་བསྒྲུབ་པར་བྱ།།དལ་འབྱོར་འདི་ནི་ཤིན་ཏུ་གཡོ་སླ་བས།།ཇི་ལྟར་རླུང་གིས་མ་རཱ་མེ་གསོད་པ་ལྟར།།སྐད་ཅིག་ཙམ་དུ་མི་སྡོད་དུས་འདའ་བྱེད།།དེ་བས་འདི་ནི་ཆུད་གཟན་མི་བྱ་སྟེ།།དངོས་ཀུན་དེ་ཉིད་མཆོག་ཆེན་རབ་བརྩོན་བྱ།།ཞེས་
གསུངས་པ་ལྟར་རོ།།ལམ་གྱི་རིམ་པ་དེ་དག་ནི་གསུང་རབ་སྤྱི་ལ་ངེས་པ་སྟེར་བའི་གལ་པོ་ཆེ་ཡིན་ལས་སྔར་ཡང་ཀྱང་ཆུབ་ལག་གྱི་རིམ་པར་བྱས་པར་བཤད་ཅིང་སླར་ཡང་སྔགས་དང་བསྟན་ནས་གཞུང་གཞན་གྱི་འགྲེལ་པར་འཆད་པར་འདོད་པས་འདིར་དེ

ཙམ་ལས་མི་བཤད་དོ།།འོ་ན་སྔར་བཤད་པའི་རྟེན་དེས་སྔགས་ཀྱི་ལམ་ཇི་འདྲ་བ་ཞིག་བསྒོམ་པར་བྱ་སྙམ་ན།འདུས་པའི་རྒྱུད་ཕྱི་མ་ལས།སངས་རྒྱས་རྣམས་ཀྱིས་ཆོས་བསྟན་པ།།རིམ་པ་གཉིས་ལ་ཡང་དག
གནས།།བསྐྱེད་པ་ཡི་ནི་རིམ་པ་དང་།།རྫོགས་པ་ཡི་ནི་རིམ་ཉིད་དོ།།ཞེས་གསུངས་པ་འདི་རྩ་རྒྱུད་ལེའུ་བཅུ་བདུན་པོ་ཐམས་ཅད་ཀྱི་དོན་རིམ་པ་གཉིས་སུ་འདུ་བའི་ཁུངས་སུ་སྒྲོན་གསལ་ལས་དྲངས་པས་ན།བསྒོམ་པར་བྱ་བའི་ལམ་ནི་རིམ་པ
གཉིས་ཡིན་ནོ།།འདིར་མ་ཟད་རྣལ་འབྱོར་ཆེན་པོའི་རྒྱུད་ཐམས་ཅད་ཀྱི་ལམ་ཡང་རིམ་པ་གཉིས་སུ་འདུ་བས་ན་སྔགས་པས་གང་ཞིག་རྟོགས་ན་སྔགས་ཀྱི་ལམ་ཐམས་ཅད་ཀྱི་གན་ཁྲོལ་བ་ལ་མ་རིམ་པ་གཉིས་ལ་མཁས་པར་བྱའོ།།དེས་ན་རྒྱུད
སྡེ་རིན་པོ་ཆེའི་དོན་རྣམས་ཤི་བརྟ་ཆེན་པོ་དག་གིས་ལེགས་པར་བཀྲལ་བའི་རིམ་པ་གཉིས་ཀྱི་རྣམ་གཞག་བྱས་པ་དང་མི་མཐུན་པའི་ཟབ་པར་འདོད་པའི་གདམས་པ་ལ་རིང་དུ་འབད་ཀྱང་ས་བཅད་པ་ཅི་ཡང་མི་འབྱུང་བས།ཤེས་རབ་ཅན་རྣམས་ཀྱིས་རྒྱུད
སྡེ་དང་དེའི་དགོངས་འགྲེལ་གྱི་གཞུང་ཆེན་མོ་རྣམས་གདམས་ངག་ཏུ་འཆར་བའི་ཐབས་ལ་འབད་པར་རིགས་སོ།།རིམ་པ་གཉིས་ལ་སློབ་པ་ཡང་ཐོག་མར་གླུས་ཀྱི་གུང་དུ་ཀླུ་འོག་མ་དང་འདྲ་བའི་བསྐྱེད་རིམ་ལ་སློབ་པ་ཡིན་ཏེ།རིམ་ལྔ་ལས།བསྐྱེད་པའི
རིམ་ལ་ལེགས་གནས་ཤིང་།།རྫོགས་པའི་རིམ་པ་འདོད་རྣམས་ལ།།ཐབས་འདི་རྫོགས་པའི་སངས་རྒྱས་ཀྱིས།།སླས་ཀྱི་རིམས་གྱ་བུར་གསུངས།།ཞེས་སོ།།འདི་ལ་འདུས་པའི་སྒྲུབ་ཐབས་རིམས་དང་པོ་དངོས་ནི།མདོར་བྱས་ནས་གསུངས་པའི

ཏིང་ངེ་འཛིན་གསུམ་ཡན་ལག་དང་བཅས་པ་ཡིན་ལ།མངོན་རྟོགས་དེ་རྩ་རྒྱུད་ཀྱི་གཞུང་གང་གིས་བསྟན་པའི་ཚུལ་གྱིས་ལུང་གིས་སྒྲུབ་པ་ནི་མདོ་དང་བསྲེས་པའོ།།མངོན་རྟོགས་ཀྱི་ལམ་དེ་དག་དེ་ལྟར་སྒོམ་པའི་རྒྱུ་མཚན་གྱི་གནད་ལ་ངེས་པ་སྟེར་ཞིང
མངོན་རྟོགས་ལ་ཐེ་ཚོམ་གྱི་གནས་གཞན་ཡང་མང་དུ་བཅད་ནས་བསྐྱེད་རིམ་གཙོ་བོར་སྟོན་ཅིང་རྫོགས་རིམ་གྱི་གནང་འགའ་ཞིག་ཀྱང་སྟོན་པ་ནི་རྣམ་གཞག་རིམ་པ་སྟེ་དེ་ནི་འདིར་གང་བཤད་པར་བྱ་བའོ།།འདི་ལ་གསུམ།བཤད་པ་ལ་འཇུག་པའི་བྱ་བ།
བཤད་པ་ཉིད་ཉེ་བར་དགོད་པ།བཤད་པ་མཐར་ཕྱིན་པའི་བྱ་བའོ།།དང་པོ་ལ་གཉིས་ལས་མཆོད་པར་བརྗོད་པ་ནི།ཕྱག་ནི་འདུད་པ་སྟེ་དེ་བྱས་ཞེས་དྲངས་སོ།།ཡུལ་གང་ལ་ན་རྡོ་རྗེ་སེམས་དཔའ་འམ་རྡོ་རྗེ་འཆང་ལའོ།།དེ་ནི་སྐུ་དང་གསུང་དང་ཐུགས་རྡོ་རྗེ་
གསུམ་གང་ལ་དབྱེར་མི་ཕྱེད་པར་ལྡན་པའི་སྐུའོ།།གང་གིས་ན་སློབ་དཔོན་ཀླུའི་བློས་སོ།།དུས་ནམ་གྱི་ཚེ་ན་རྣམ་གཞག་རིམ་པ་རྩོམ་པའི་དང་པོར་རོ།།དགོས་པ་ནི་རང་དམ་པར་རྟོགས་པ་དང་གཞན་དང་བ་བསྐྱེད་པ་དང་རྩོམ་པའི་བར་ཆད་ཟློག་པའི་དོན
དུའོ།།ཏེ་ཞེས་པ་ཁྲུས་བྱས་ཏེ་ཟས་ཟ་ཞེས་པ་ལྟར་བྱ་བ་ལ་འཇུག་པའི་རིམ་པ་སྟོན་པས་ཕྱག་བྱས་ནས་བསྟན་བཅོས་རྩོ་མེ་ཞེས་སྟོན་པའོ།།བརྩམ་པར་དམ་བཅའ་བ་ནི།བཤད་པར་བྱ་ཞེས་དྲངས་སོ།།གང་ན།འདུས་པ་ནི་སངས་རྒྱས་ཐམས་ཅད་ཀྱི་
སྐུ་གསུང་ཐུགས་ཀྱི་གསང་བ་གསུམ་ཚོགས་པའམ་དབྱེད་མི་ཕྱེད་པ་རྡོ་རྗེ་འཆང་སྟེ།རྒྱུད་ཕྱི་མ་ལས།སྐུ་གསུང་ཐུགས་ནི་རྣམ་པ་གསུམ།།གསང་བ་ལྡེས་ནི་བསྟན་པ་ཡིན།།སངས་རྒྱས་ཐམས་ཅད་ཅེས་བྱ་བ།།ཚོགས་པ་འདུས་པ་ཡིན་པར་བཤད།

ཅེས་སོ།།དེ་སྒྲུབ་པའི་ཐབས་ནི།མདོར་བྱས་ནས་འབྱུང་བའི་ཏིང་ངེ་འཛིན་གསུམ་འཁོར་དང་བཅས་པའོ།།དེའི་ཡན་ལག་ནི།འདི་སྒྲུབ་ཐབས་དེའི་ཆ་ཤས་སུ་གྱུར་པ་ཡིན་གྱི་རང་དབང་དུ་མི་གནས་པའོ།།རྣམ་པར་བཞག
པའི་རིམ་པ་ནི།རྣམ་པར་དགོད་པ་ལ་སོགས་པ་བཞི་སྟེ་དེ་བཤད་བྱར་བཀོད་པའོ།།དེའི་དགོས་པ་ནི།ཤེས་རབ་སྡོང་བུ་ལས།དམ་པ་མང་པོ་ཁས་འཚེ་མི་བྱེད་ལ།།གལ་ཏེ་དཀའ་བས་ཁས་ནི་བླངས་གྱུར་ན།།རྡོ་ལ་རི་མོ་བྲིས་པ་ལྟ་བུར་ནི།
ཤི་ཡང་གཞན་དུ་བྱེད་པར་མི་འགྱུར་རོ།།ཞེས་གསུངས་པ་ལྟར་རྩོམ་པ་མཐར་ཕྱིན་པའི་ཆེད་དུའོ།།གཉིས་པ་ལ་གཉིས།རྣམ་གཞག་མདོར་བསྟན་པ།རྒྱས་པར་བཤད་པའོ།།དང་པོ་ནི།འདུས་པའི་སྒྲུབ་ཐབས་ཀྱི་རྣམ་གཞོག་རིམ་པ་
རྩོམ་པར་དམ་བཇལ་པ་དེ་ལ་ཐོག་མར་གང་གི་རྣམ་གཞག་འཆད་པའི་སྒྲུབ་ཐབས་མདོ་ཙམ་དུ་བསྟན་ན་རྟེན་དང་བརྟེན་པ་བསྐྱེད་པ་གཉིས་ཀྱི་རྟེན་བསྐྱེད་པའི་དང་པོར།དངོས་པོ་མེད་པ་ཞེས་བྱ་བ་ལ་སོགས་པའི་ཚོགས་སུ་བཅད་པ་བརྗོད་ལ་སྣོད་དང་སོགས་པའི།
སྒྲས་བསྡུས་པ་བཅུད་ཀྱི་དངོས་པོ་རྣམས་སྟོང་པ་ཉིད་དུ་གཞུག་པ་སྟེ་བསྒོམ་པར་བྱའོ།།རོ་ཞིག་ནི་སྔོན་ལ་འདི་བྱ་ལ།དེ་ནས་འདི་བྱའོ་ཞེས་རིམ་པ་སྟོན་པའོ།།དེའི་རྗེས་ནས་ནམ་མཁའི་དབྱིངས་ཞེས་བྱ་བ་ལ་སོགས་པས་སའི་ཆ་བསྐྱེད་པའི་སྟེང
དུ་བྷྲཱུཾ་ལས་གཞལ་ཡས་ཁང་བསྐྱེད་པ་དེར་མི་བསྐྱོད་པ་ལ་སོགས་པའི་ལྷ་སོ་གཉིས་ཀྱི་འཁོར་ལོ་ཐམས་ཅད་ལྷག་པར་མོས་པ་ཙམ་གྱིས་རང་རང་གི་གདན་ལ་དགོད་པར་བྱའོ།།འདི་ལ་འོད་ཀྱི་བླ་མ་ཁ་ཅིག་རིགས་སུའི་ཟློས་པ་པོ་ཡིན་ཡང་ལྷག་མོས་ཀྱི་གཙོ

རྡོ་རྗེ་འཆང་གིས་བྱེད་པ་ལ་འདིར་མི་བསྐྱོད་པ་སྨོས་པ་ནི་དེའི་རིགས་ཀྱི་ཟློས་པ་པོ་ལ་དགོངས་པ་ཡིན་གསུངས་པ་ནི་མི་འཐད་དེ།འདིར་མི་བསྐྱོད་པ་དཀྱིལ་འཁོར་ལ་དགོད་བྱར་གསུངས་ཀྱི་དགོད་པ་པོར་མ་བཤད་པས་ཡི་གེའི་དོན་དུ་མི་སྣང་བའི་ཕྱིར་རོ།།བླ་མ་གཞན
གྱིས་ནི་སྒྲོན་མ་རབ་གསལ་དང་འགྲེལ་པ་རིན་ཆེན་ཕྲེང་བར་མི་བསྐྱོད་པ་ཞེ་སྡང་རྡོ་རྗེ་ལྷག་མོས་ཀྱི་གཙོ་བོར་བཤད་པ།མདོར་བྱས་དང་མདོ་བསྲེ་དང་ཟླ་བ་གྲགས་པས་རྡོ་རྗེ་འཆང་དུ་གསུངས་པའི་ལུང་གིས་བཀག་ནས་མི་བསྐྱོད་པ་གཙོ་བོ་མ་ཡིན་པར་འཆད་དོ།།།
གལ་ཏེ་སློབ་དཔོན་གྱིས་ལྷག་མོས་ཀྱི་གཙོ་བོ་རྡོ་རྗེ་འཆང་དུ་གསུངས་ན་འདིར་མི་བསྐྱོད་པར་བཤད་པ་ཇི་ལྟར་ཡིན་སྙམ་ན།འཕགས་པའི་གཞུང་གཉིས་དང་སྒྲོན་གསལ་ལ་སོགས་པའི་ཟླ་གྲགས་ཀྱི་གཞུང་རྣམས་སུ་ཡང་རྡོ་རྗེ་འཆང་དུ་གསལ་བར
གསུངས་ཤིང་ཁྱད་པར་དུ་མདོ་བསྲེ་ལས།གནས་བསྐྱེད་པ་སྔོན་དུ་འགྲོ་བས་རྡོ་རྗེ་གསུམ་བསྐྱེད་པ་བསྒོམ་པར་བྱའོ་ཞེས་གསུངས་པས་ལྷག་པར་མོས་པ་ཅན་གྱི་སེམས་ཀྱིས་བདག་ཉིད་རྡོ་རྗེ་འཆང་ཆེན་པོ་ཉིད་དུ་གྱུར་ནས།ཞེས་གསུངས་པ་དང་།
འདིར་ཡང་།དེ་ནས་རྣམ་པར་ཤེས་པའི་བདག་པོ་རྡོ་རྗེ་འཆང་ཆེན་པོ་སེམས་ཅན་བསྐྱེད་པར་མཛད་པ་པོས་སྣོད་ཀྱི་འཇིག་རྟེན་བསྐྱེད་པའི་འོག་ཏུ་སེམས་ཅན་གྱི་ཁམས་ངེས་པར་སྤྲུལ་པར་མཛད་དེ།གནས་ནི་སྒྲུབ་པ་སྔོན་འགྲོ་བས།།རྡོ་རྗེ་གསུམ
བསྐྱེད་བསྒོམ་པར་བྱ།།ཞེས་གསུངས་པའི་ཕྱིར་རོ།།ཞེས་གསུངས་པ་གཉིས་དོན་གཅིག་ཏུ་སྣང་བས་སློབ་དཔོན་འདིས་ཀྱང་རྡོ་རྗེ་འཆང་དུ་བཞེད་མོད་ཀྱང་མི་བསྐྱོད་པར་གསུངས་པ་ནི།ལེའུ་བཅུ་གཅིག་པའི་སྒྲོན་གསལ་ལས།བཅོམ་ལྡན་འདས

རྡོ་རྗེ་མི་བསྐྱོད་པ་སྟེ་རྡོ་རྗེ་འཆང་ཆེན་པོས་དེ་སྐད་ཅེས་བཀའ་སྩལ་ཏོ།།ཞེས་གསུངས་ཤིང་རྡོ་རྗེ་འཆང་ལ་དེ་བཞིན་གཤེགས་པ་གཞན་གྱི་མིང་གིས་བཏགས་པའི་བཤད་པ་ཡང་མང་བས་མི་འགལ་ལོ།།ལྷག་མོས་བསྒོམས
པ་དེའི་འོག་ཏུ་རྣལ་འབྱོར་དང་རྗེས་སུ་རྣལ་འབྱོར་གྱི་རིམ་པས་ལོངས་སྐུ་རྡོ་རྗེ་འཆང་དང་།ཤིན་ཏུ་རྣལ་འབྱོར་དང་རྣལ་འབྱོར་ཆེན་པོའི་རིམ་པས་སྦྲུལ་སྐུ་རྡོ་རྗེ་འཆང་ཆེན་པོའི་བདག་ཉིད་དུ་བསྐྱེད་དེ།།དེ་ནས་ཕྱག་རྒྱ་འདུ་བྱ་བ་སྔོན་དུ་འགྲོ་བས་ཡབ
ཡུམ་གྱི་དབང་པོ་གཉིས་མཉམ་པར་སྦྱར་བ་ལས་ལྷ་སོ་གཉིས་ཀྱི་དཀྱིལ་འཁོར་གྱི་ལྷ་རྣམས་ཕྱུང་སྟེ་དཀྱིལ་འཁོར་རྒྱལ་མཆོག་བྱའོ།།དེ་ནས་ལྷ་དེ་རྣམས་དང་ཕྲ་མོའི་རྣལ་འབྱོར་བསྒོམ་པ་དང་ལྷ་རྣམས་ཀྱི་ཐུགས་བསྐུལ་བའི་བཟླས་པ་བྱས་ནས།
གཙོ་བོ་ཞུ་བ་དང་དེ་ལ་གླུས་བསྐུལ་བ་དང་དེའི་ངོར་བཞེངས་པ་ལ་བསྟོད་ཅིང་མཆོད་པ་བྱས་པའི་མཐར་གཤེགས་སུ་གསོལ་བ་སྟེ་འཁོར་གྱི་ལྷ་རྣམས་གཙོ་བོ་ལ་བསྡུ་བ་དང་།དེས་མཚོན་ནས་སེམས་ཅན་རྣམས་ལྷར་བྱས་པ་ཡང་རང་ལ་སྡུད་པ་འདི
ནི་མངོན་རྟོགས་སྒོམ་པའི་རིམ་པ་མདོར་བསྡུས་ཏེ་བསྟན་པའོ།།གཉི